**Nr. 3494/19.01.2024**

**PROIECT DE HOTĂRÂRE**

**privind aprobarea modificării HCL nr. 472/2023 privind încadrarea pe zone fiscale a intravilanului municipiului Sfântu Gheorghe**

**Consiliul Local al Municipiului Sfântu Gheorghe, în şedinţă extraordinară:**

Având în vedere Referatul de aprobare nr. 71060/20.12.2023 al primarului municipiului Sfântu Gheorghe, dl. Antal Árpád – András;

Având în vedere Raportul de specialitate nr. 3492/19.01.2024 al Direcției urbanism din cadrul Primăriei municipiului Sfântu Gheorghe;

Având în vedere referatele Comisiilor de specialitate ale Consiliului Local al Municipiului Sfântu Gheorghe;

În baza prevederilor art. 453, lit. i) din Legea nr. 227/2015 privind Codul Fiscal, cu modificările şi completările ulterioare;

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare;

Având în vedere că la 31 martie 2024 expiră perioada în care pentru plata anticipată a impozitelor se acordă bonificații iar pentru a nu defavoriza persoanele care doresc a beneficia de acordarea acestor bonificații se impune urgentarea procedurii de aprobare a hotărârii;

În conformitate cu prevederile art. 129 alin. (2) lit. c), alin. (4) lit. c) și alin (14) din OUG nr. 57/2019 privind Codul administrativ, cu modificările şi completările ulterioare;

În temeiul art. 139 alin. (3) lit. e) şi art. 196 alin. (1) lit. a) din OUG 57/2019 privind Codul administrativ, cu modificările şi completările ulterioare;

**HOTĂRĂŞTE**

**ART. 1.** – Se aprobă modificarea anexei la HCL nr. 472/2023 privind încadrarea pe zone fiscale a intravilanului municipiului Sfântu Gheorghe, prin modificarea pozițiilor înscrise sub numerele curente 9, 23, 50,96, 137 și 145 și introducerea unor noi poziții 50a și 96a, conform anexei la prezenta hotărâre.

**ART. 2.**– Anexa la HCL nr. 472/2023 se înlocuiește cu anexa la prezenta hotărâre din care face parte integrantă.

**ART. 3.**– Prezenta hotărâre se aplică începând cu data de 01.01.2024.

**ART. 4.** – Cu ducerea la îndeplinire a prezentei hotărâri se încredințează Direcția generală economică și fiscală din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_\_\_\_\_ 2024.

**PREŞEDINTE DE ŞEDINŢĂ**

## Nr. înreg. 71060 /20.12.2023

**REFERAT DE APROBARE**

**privind modificarea anexei HCL nr. 472/2023privind încadrarea pe zone fiscale a intravilanului municipiului Sfântu Gheorghe**

De la data adoptării HCL 472/2023 privind încadrarea pe zone fiscale a intravilanului Municipiului Sfântu Gheorghe, în urma verificărilor și a solicitării înregistrate sub nr. 71032/20.12.2023, s-a constatat că pe o porțiune a străzilor Cișmelei și a Bulevardului Gen. Grigore Bălan lipsește iluminatul public, lipsesc trotoare amenajate și canalizarea pluvială nu acoperă în totalitate strada, rezultând condiții diferite între diferite porțiuni ale străzii ce impun încadrarea în zone fiscale diferite.

Prin prezentei propunem modificarea încadrării pe zonele fiscale a intravilanului conform tabelului anexat.

Conform acestei propuneri se modifică pozițiile înscrise sub nr. curente 23, 50 și96 astfel:

* str. Berzei nr. 15-23; nr. 16-24; - pentru corectare eroare materială;
* str. Cișmeleinr. 1-10 și 18A -20;
* General Grigore Bălan(bulevard)\* - tronsonul cuprins între str. 1 Decembrie 1918 şi str. Fabriciinr. 45-77; nr. 16-54; 18A;

Se introducpoziții noi sub numerele curente 50a și 96a, delimitând noi tronsoane astfel:

* str. Cișmeleinr. 12-18;
* General Grigore Bălan (bulevard) - tronsonul cuprins între str. Fabricii și str. Țigaretei nr58-66.

Se propune modificarea punctajului pozițiilor 9, 137, 145, deoarece vor fi tronsoane cu lucrări de modernizare/reabilitare și traficul va fi suprasolicitat.

Având în vedere că la 31 martie 2024 expiră perioada în care pentru plata anticipată a impozitelor se acordă bonificații, pentru a nu defavoriza persoanele care doresc a beneficia de acordarea acestor bonificații considerăm că se impune aplicarea prevederilor art. 7, alin (13) din Legea nr.52/2003 privind transparenţa decizională în administraţia publică, cu modificările și completările ulterioare, respectiv urgentarea procedurii de aprobare a hotărârii.

În temeiul art. 129 alin. (2) lit. c., alin (4) lit. c. și alin (14) din OUG nr. 57/2019 privind Codul administrativ, propun spre dezbatere şi aprobare proiectul de hotărâre

**PRIMAR,**

**ANTAL ÁRPÁD – ANDRÁS**

DIRECȚIA URBANISM

## Nr. înreg. 3492/19.01.2024

**RAPORT DE SPECIALITATE**

**privind modificarea anexei HCL nr. 472/2023 privind încadrarea pe zone fiscale a intravilanului municipiului Sfântu Gheorghe**

Intravilanul Municipiului Sfântu Gheorghe este delimitat pe patru zone fiscale (zona A, zona B, zona C, zona D). Încadrarea în una din cele patru zone s-a făcut având la bază criterii privind poziția străzii față de centrul municipiului sau față de zonele industriale, asigurarea serviciilor publice privind canalizarea menajeră și pluvială, iluminatul stradal, transportul în comun, starea infrastructurii de circulație, siguranța publică.

Luându-se în considerare că pe o porțiune a Bulevardului Gen. Grigore Bălan și a str. Cișmelei lipsește iluminatul public, lipsesc trotoare amenajate și canalizarea pluvială nu acoperă în totalitate strada, rezultând condiții diferite între diferite porțiuni ale străzii, considerăm că impune delimitarea unui nou tronson și modificarea punctajului, implicit încadrarea în zone fiscale diferite.

Se impune corectarea erorii materiale intervenite la descrierea trosonului al doilea al străzii Berzei (nr. 23 în tabel) și de asemenea aplicarea unitară a diminuării punctajului pentru străzile pe care se vor efectua lucrări de modernizare/reabilitare.

Având în vedere că la 31 martie 2024 expiră perioada în care pentru plata anticipată a impozitelor se acordă bonificații, pentru a nu defavoriza persoanele care doresc a beneficia de acordarea acestor bonificații considerăm că se impune aplicarea prevederilor art. 7, alin (13) din Legea nr.52/2003 privind transparenţa decizională în administraţia publică, cu modificările și completările ulterioare, respectiv urgentarea procedurii de aprobare a hotărârii.

Luându-se în considerare cele de mai sus, propunem aprobarea Hotărârii privind modificarea anexei HCL nr. 472/2023 privind încadrarea pe zone fiscale a intravilanului municipiului Sfântu Gheorghe în forma propusă.

**Arhitect-șef,**

**Berszan Ruxandra Carmen**